钦定古今图书集成/明伦汇编/闺媛典/第019卷 > 木兰花慢〈春怨〉 前人
## 钦定古今图书集成/明伦汇编/闺媛典/第019卷 > 木兰花慢〈春怨〉 前人

倩娇莺婉燕，说不尽、此时情。正小院春阑，芳园昼锁，
人去花零。凭高试回望眼，奈遥山远水隔重云。谁遣
风狂雨横，便教无计留春。情知雁杳去鸿冥。自难
寄丁宁。纵柳院颦深，桃门笑在，知属何人。衣篝几回
忘了，奈残香犹有旧时熏。空使风头卷絮，为他飘荡
花城。